ವಾಣಿಜ್ಯ ಮತ್ತು ಕೈಗಾರಿಕಾ ಸಚಿವಾಲಯ
ಶ್ರೀ ಪಿಯೂಷ್ ಗೋಯಲ್ ಅವರು 'ಸಿರಿಧಾನ್ಯಗಳು - ಸ್ಮಾರ್ಟ್ ಪೌಷ್ಟಿಕ ಆಹಾರ ' ಸಮಾವೇಶದಲ್ಲಿ ಮುಖ್ಯ ಅತಿಥಿಯಾಗಿ ಭಾಗವಹಿಸಲಿದ್ದಾರೆ
ಅಂತಾರಾಷ್ಟ್ರೀಯ ಸಿರಿಧಾನ್ಯ ವರ್ಷ - 2023 ರ ಪೂರ್ವ ಸಿದ್ಧತಾ ಕಾರ್ಯಕ್ರಮವು ಈ ರೀತಿಯ ಮೊದಲ ಸಮಾವೇಶವಾಗಿದೆ
ನ್ಯೂಟ್ರಿ-ಸಿರಿಧಾನ್ಯಗಳ ರಫ್ತನ್ನು ಹೆಚ್ಚಿಸಲು ಸಹಾಯ ಮಾಡಲು ಸಿರಿಧಾನ್ಯಗಳ ಸಮಾವೇಶ
ಕೇಂದ್ರ ವಾಣಿಜ್ಯ ಮತ್ತು ಕೈಗಾರಿಕಾ ಸಚಿವರಾದ ಶ್ರೀ ಪಿಯೂಷ್ ಗೋಯಲ್ ಅವರು ನಾಳೆ  ನವದೆಹಲಿಯಲ್ಲಿ ನಡೆಯಲಿರುವ 'ಸಿರಿಧಾನ್ಯ-ಸ್ಮಾರ್ಟ್ ಪೌಷ್ಟಿಕ ಆಹಾರ ' ಸಮಾವೇಶದಲ್ಲಿ ಮುಖ್ಯ ಅತಿಥಿಯಾಗಿ ಭಾಗವಹಿಸಲಿದ್ದಾರೆ. ಸಿರಿಧಾನ್ಯಗಳ ರಫ್ತನ್ನು ಉತ್ತೇಜಿಸುವ ಉದ್ದೇಶದಿಂದ ವಾಣಿಜ್ಯ ಮತ್ತು ಕೈಗಾರಿಕಾ ಸಚಿವಾಲಯವು ತನ್ನ ಅತ್ಯುನ್ನತ ಕೃಷಿ ರಫ್ತು ಉತ್ತೇಜನ ಸಂಸ್ಥೆ, ಕೃಷಿ ಮತ್ತು ಸಂಸ್ಕರಿಸಿದ ಆಹಾರ ಉತ್ಪನ್ನಗಳ ರಫ್ತು ಅಭಿವೃದ್ಧಿ ಪ್ರಾಧಿಕಾರ  ಮೂಲಕ ಈ ಸಮಾವೇಶವನ್ನು ಆಯೋಜಿಸಿದೆ. ಈ ಸಮಾವೇಶವು ' ಅಂತಾರಾಷ್ಟ್ರೀಯ ಸಿರಿಧಾನ್ಯಗಳ ವರ್ಷ – 2023 '  ರ ಪೂರ್ವ-ಸಿದ್ದತಾ ಕಾರ್ಯಕ್ರಮವಾಗಿದೆ.
ಸಿರಿಧಾನ್ಯಗಳ ಸ್ಮಾರ್ಟ್ ನ್ಯೂಟ್ರಿಟಿವ್ ಸಮಾವೇಶದಲ್ಲಿ, ರೈತ ಉತ್ಪಾದಕ ಸಂಸ್ಥೆಗಳು, ನವೋದ್ಯಮಗಳು, ರಫ್ತುದಾರರು, ಸಿರಿಧಾನ್ಯ ಆಧಾರಿತ ಮೌಲ್ಯವರ್ಧಿತ ಉತ್ಪನ್ನಗಳ ಉತ್ಪಾದಕರು ಮುಂತಾದ ಪೂರೈಕೆ ಸರಪಳಿಯಲ್ಲಿ ಪಾಲುದಾರರಾಗಿ ಇರುವವರು ಪ್ರಮುಖವಾಗಿ ಭಾಗವಹಿಸುತ್ತಿದ್ದಾರೆ. ಸಮಾವೇಶದಲ್ಲಿ, ಭಾರತೀಯ ಸಿರಿಧಾನ್ಯಗಳು ಮತ್ತು ಸಿರಿಧಾನ್ಯ ಆಧಾರಿತ ಉತ್ಪನ್ನಗಳನ್ನು ಪ್ರದರ್ಶಿಸಲು ವಸ್ತುಪ್ರದರ್ಶನ ಮತ್ತು ಬಿ 2 ಬಿ ಸಭೆಯನ್ನು ಸಹ ಆಯೋಜಿಸಲಾಗುವುದು.
ಸಿರಿಧಾನ್ಯಗಳ ಸಮಾವೇಶದಲ್ಲಿ ವಾಣಿಜ್ಯ ಮತ್ತು ಕೈಗಾರಿಕಾ ಖಾತೆ ರಾಜ್ಯ ಸಚಿವೆ ಶ್ರೀಮತಿ ಅನುಪ್ರಿಯಾ ಪಟೇಲ್ ಅವರು ಗೌರವಾನ್ವಿತ ಅತಿಥಿಯಾಗಿ ಭಾಗವಹಿಸಲಿದ್ದಾರೆ. ಈ ಸಂದರ್ಭದಲ್ಲಿ ಕೇಂದ್ರ ವಾಣಿಜ್ಯ ಕಾರ್ಯದರ್ಶಿ ಶ್ರೀ ಸುನಿಲ್ ಬರ್ತ್ವಾಲ್, ಕೃಷಿ ಕಾರ್ಯದರ್ಶಿ ಶ್ರೀ ಮನೋಜ್ ಅಹುಜಾ, ಎಪಿಇಡಿಎ ಅಧ್ಯಕ್ಷ ಡಾ. ಎಂ. ಅಂಗಮುತ್ತು ಮತ್ತು ವಾಣಿಜ್ಯ ಇಲಾಖೆಯ ಜಂಟಿ ಕಾರ್ಯದರ್ಶಿ ಡಾ. ಎಂ. ಬಾಲಾಜಿ ಸೇರಿದಂತೆ ಹಿರಿಯ ಸರ್ಕಾರಿ ಅಧಿಕಾರಿಗಳು ಉಪಸ್ಥಿತರಿರಲಿದ್ದಾರೆ.
ಸಿರಿಧಾನ್ಯಗಳ ರಫ್ತು ಉತ್ತೇಜನ ಕಾರ್ಯಕ್ರಮವು 2021 ರ ಮಾರ್ಚ್ 5 ರಂದು ವಿಶ್ವಸಂಸ್ಥೆಯ ಸಾಮಾನ್ಯ ಸಭೆ  2023 ಅನ್ನು ಅಂತಾರಾಷ್ಟ್ರೀಯ ಸಿರಿಧಾನ್ಯಗಳ ವರ್ಷ  ಎಂದು ಘೋಷಿಸಲು ಕಾರಣವಾದ 72 ದೇಶಗಳು ಬೆಂಬಲಿಸಿದ ಭಾರತದ ಪ್ರಸ್ತಾಪದ ಹಿನ್ನೆಲೆಯಲ್ಲಿ ಬಂದಿದೆ. ಸರ್ಕಾರವು ಪ್ರಸ್ತುತ ದೇಶೀಯ ಮತ್ತು ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಅಂತಾರಾಷ್ಟ್ರೀಯ ಸಿರಿಧಾನ್ಯಗಳ ವರ್ಷ -2023 ಅನ್ನು ಆಯೋಜಿಸುತ್ತಿದೆ.
ಮೊಟ್ಟಮೊದಲ ಸಿರಿಧಾನ್ಯಗಳ ಸಮಾವೇಶದಲ್ಲಿ, ಸರ್ಕಾರವು ಭಾರತದ 30 ಸಂಭಾವ್ಯ ಆಮದು ದೇಶಗಳು ಮತ್ತು 21 ಸಿರಿಧಾನ್ಯ ಉತ್ಪಾದಿಸುವ ರಾಜ್ಯಗಳ ಮೇಲೆ ಇ-ಕ್ಯಾಟಲಾಗ್ ಅನ್ನು ಬಿಡುಗಡೆ ಮಾಡಲಿದೆ. ಅಲ್ಲದೆ, ಜ್ಞಾನ ಪಾಲುದಾರ 'ಯೆಸ್ ಬ್ಯಾಂಕ್ ' ಸಹಯೋಗದೊಂದಿಗೆ ಸಿದ್ಧಪಡಿಸಿದ ಸಿರಿಧಾನ್ಯಗಳ ಕುರಿತ ಜ್ಞಾನ ಪುಸ್ತಕವನ್ನು ಈ ಸಂದರ್ಭದಲ್ಲಿ ಬಿಡುಗಡೆ ಮಾಡಲಾಗುವುದು. ಭಾರತೀಯ ಸಿರಿಧಾನ್ಯಗಳ ಉತ್ತೇಜನದ ರಫ್ತಿಗಾಗಿ, ರಫ್ತುದಾರರು, ರೈತರು ಮತ್ತು ವ್ಯಾಪಾರಿಗಳು 16 ಅಂತಾರಾಷ್ಟ್ರೀಯ ವ್ಯಾಪಾರ ಪ್ರದರ್ಶನಗಳು ಮತ್ತು ಖರೀದಿದಾರರ ಮಾರಾಟಗಾರರ ಸಭೆಗಳಲ್ಲಿ  ಭಾಗವಹಿಸಲು ಅನುಕೂಲವಾಗುವಂತೆ ಸರ್ಕಾರ ಯೋಜಿಸಿದೆ.
ಸಿರಿಧಾನ್ಯಗಳನ್ನು ಉತ್ತೇಜಿಸಲು ಸರ್ಕಾರದ ದೃಢವಾದ ಕಾರ್ಯತಂತ್ರದ ಅನ್ವಯ, ವಿದೇಶಗಳಲ್ಲಿನ ಭಾರತೀಯ ರಾಯಭಾರ ಕಚೇರಿಗಳು ಭಾರತೀಯ ಸಿರಿಧಾನ್ಯಗಳ ಬ್ರಾಂಡಿಂಗ್ ಮತ್ತು ಪ್ರಚಾರ, ಅಂತಾರಾಷ್ಟ್ರೀಯ ಬಾಣಸಿಗರನ್ನು ಗುರುತಿಸುವುದು ಮತ್ತು ಸಂಭಾವ್ಯ ಖರೀದಿದಾರರಾದ ಡಿಪಾರ್ಟ್ಮೆಂಟ್ ಸ್ಟೋರ್ ಗಳು, ಸೂಪರ್ ಮಾರ್ಕೆಟ್ ಗಳು ಮತ್ತು ಹೈಪರ್ ಮಾರ್ಕೆಟ್ ಗಳಂತಹ ಸಂಭಾವ್ಯ ಖರೀದಿದಾರರನ್ನು ಬಿ 2 ಬಿ ಸಭೆಗಳನ್ನು ಆಯೋಜಿಸಲು ಮತ್ತು ನೇರ ಒಪ್ಪಂದಗಳನ್ನು ಆಯೋಜಿಸಲು ಬಳಸಿಕೊಳ್ಳಲಾಗುವುದು.
ಇದಲ್ಲದೆ, ಉದ್ದೇಶಿತ ದೇಶಗಳ ಭಾರತದಲ್ಲಿನ ವಿದೇಶಿ ರಾಯಭಾರ ಕಚೇರಿಗಳ ರಾಯಭಾರಿಗಳು ಮತ್ತು ಸಂಭಾವ್ಯ ಆಮದುದಾರರನ್ನು ಸಿರಿಧಾನ್ಯ ಉತ್ಪನ್ನಗಳ ಸೇವನೆ ಮತ್ತು ಬಿ 2 ಬಿ ಸಭೆಗಳನ್ನು ಸುಗಮಗೊಳಿಸುವುದು ಸೇರಿದಂತೆ ವಿವಿಧ ಸಿರಿಧಾನ್ಯ ಆಧಾರಿತ ಉತ್ಪನ್ನಗಳನ್ನು ಪ್ರದರ್ಶಿಸಲು ಆಹ್ವಾನಿಸಲಾಗಿದೆ.
ದಕ್ಷಿಣ ಆಫ್ರಿಕಾ, ದುಬೈ, ಜಪಾನ್, ದಕ್ಷಿಣ ಕೊರಿಯಾ, ಇಂಡೋನೇಷ್ಯಾ, ಸೌದಿ ಅರೇಬಿಯಾ, ಸಿಡ್ನಿ, ಬೆಲ್ಜಿಯಂ, ಜರ್ಮನಿ, ಯುನೈಟೆಡ್ ಕಿಂಗ್ ಡಮ್ ಮತ್ತು ಅಮೆರಿಕಾದಲ್ಲಿ ಸಿರಿಧಾನ್ಯ ಪ್ರಚಾರ ಚಟುವಟಿಕೆಗಳನ್ನು ಆಯೋಜಿಸಲು ಕೇಂದ್ರವು ಯೋಜಿಸಿದೆ, ಕೆಲವು ಪ್ರಮುಖ ಆಹಾರ ಪ್ರದರ್ಶನಗಳು, ಖರೀದಿದಾರರ, ಮಾರಾಟಗಾರರ ಸಭೆಗಳು ಮತ್ತು ರೋಡ್ ಶೋಗಳಲ್ಲಿ ಭಾರತದಿಂದ ವಿವಿಧ ಮಧ್ಯಸ್ಥಗಾರರ ಭಾಗವಹಿಸುವಿಕೆಯನ್ನು ಸುಗಮಗೊಳಿಸುತ್ತದೆ.
ಭಾರತೀಯ ಸಿರಿಧಾನ್ಯಗಳ ಉತ್ತೇಜನದ ಭಾಗವಾಗಿ, ಗುಲ್ ಫುಡ್ 2023, ಫುಡ್ಎಕ್ಸ್, ಸಿಯೋಲ್ ಫುಡ್ ಮತ್ತು ಹೋಟೆಲ್ ಶೋ, ಸೌದಿ ಆಗ್ರೋ ಫುಡ್, ಸಿಡ್ನಿ  ಯಲ್ಲಿ ಫೈನ್ ಫುಡ್ ಶೋ, ಬೆಲ್ಜಿಯಂನ ಆಹಾರ ಮತ್ತು ಪಾನೀಯಗಳ ಪ್ರದರ್ಶನ, ಜರ್ಮನಿಯ ಬಯೋಫ್ಯಾಚ್ ಮತ್ತು ಅನುಗಾ ಫುಡ್ ಫೇರ್, ಸ್ಯಾನ್ ಫ್ರಾನ್ಸಿಸ್ಕೋದ ವಿಂಟರ್ ಫ್ಯಾನ್ಸಿ ಫುಡ್ ಪ್ರದರ್ಶನ ಮುಂತಾದ ವಿವಿಧ ಜಾಗತಿಕ ವೇದಿಕೆಗಳಲ್ಲಿ ಸಿರಿಧಾನ್ಯಗಳು ಮತ್ತು ಅದರ ಮೌಲ್ಯವರ್ಧಿತ ಉತ್ಪನ್ನವನ್ನು ಪ್ರದರ್ಶಿಸಲು ಎಪಿಇಡಿಎ ಯೋಜಿಸಿದೆ.
ಜಾಗತಿಕ ಉತ್ಪಾದನೆಯಲ್ಲಿ ಸುಮಾರು ಶೇ. 41 ರಷ್ಟು ಪಾಲನ್ನು ಹೊಂದಿರುವ ಭಾರತವು ವಿಶ್ವದ ಪ್ರಮುಖ ಸಿರಿಧಾನ್ಯಗಳ ಉತ್ಪಾದಕರಲ್ಲಿ ಒಂದಾಗಿದೆ. ಎಫ್ಎಒ ಪ್ರಕಾರ, 2020 ರಲ್ಲಿ ಸಿರಿಧಾನ್ಯಗಳ ವಿಶ್ವ ಉತ್ಪಾದನೆಯು 30.464 ದಶಲಕ್ಷ ಮೆಟ್ರಿಕ್ ಟನ್  ಮತ್ತು ಭಾರತದ ಪಾಲು 12.49 ಎಂಎಂಟಿ ಆಗಿದ್ದು, ಇದು ಒಟ್ಟು ಸಿರಿಧಾನ್ಯ ಉತ್ಪಾದನೆಯ ಶೇಕಡಾ 41 ರಷ್ಟಿದೆ. 2021-22 ರಲ್ಲಿ ಸಿರಿಧಾನ್ಯ ಉತ್ಪಾದನೆಯಲ್ಲಿ ಭಾರತವು ಶೇಕಡಾ 27 ರಷ್ಟು ಬೆಳವಣಿಗೆಯನ್ನು ದಾಖಲಿಸಿದೆ, ಹಿಂದಿನ ವರ್ಷದಲ್ಲಿ ರಾಗಿ ಉತ್ಪಾದನೆಯು 15.92 ದಶಲಕ್ಷ ಮೆಟ್ರಿಕ್ ಟನ್ ನಷ್ಟಿತ್ತು.
ಭಾರತದ ಅಗ್ರ ಐದು ಸಿರಿಧಾನ್ಯ ಉತ್ಪಾದಿಸುವ ರಾಜ್ಯಗಳು ರಾಜಸ್ಥಾನ, ಮಹಾರಾಷ್ಟ್ರ, ಕರ್ನಾಟಕ, ಗುಜರಾತ್ ಮತ್ತು ಮಧ್ಯಪ್ರದೇಶ. ಸಿರಿಧಾನ್ಯಗಳ ರಫ್ತಿನ ಪಾಲು ಒಟ್ಟು ಸಿರಿಧಾನ್ಯ ಉತ್ಪಾದನೆಯ ಸುಮಾರು ಶೇ. 1 ರಷ್ಟಿದೆ. ಭಾರತದಿಂದ ಸಿರಿಧಾನ್ಯಗಳ ರಫ್ತಿನಲ್ಲಿ ಮುಖ್ಯವಾಗಿ ಇಡೀ ಧಾನ್ಯವೂ ಸೇರಿದೆ ಮತ್ತು ಭಾರತದಿಂದ ಸಿರಿಧಾನ್ಯಗಳ ಮೌಲ್ಯವರ್ಧಿತ ಉತ್ಪನ್ನಗಳ ರಫ್ತು ನಗಣ್ಯವಾಗಿದೆ.
ಆದಾಗ್ಯೂ, ಸಿರಿಧಾನ್ಯಗಳ ಮಾರುಕಟ್ಟೆಯು ತನ್ನ ಪ್ರಸ್ತುತ ಮಾರುಕಟ್ಟೆ ಮೌಲ್ಯವಾದ 9 ಶತಕೋಟಿ ಡಾಲರ್ ನಿಂದ 2025 ರ ವೇಳೆಗೆ 12 ಶತಕೋಟಿ ಡಾಲರ್ ಗೆ ಬೆಳೆಯಲಿದೆ ಎಂದು ಅಂದಾಜಿಸಲಾಗಿದೆ. ಎಪಿಇಡಿಎ ಆಹಾರ ಮಾದರಿ ಮತ್ತು ರುಚಿಯನ್ನು ಚಿಲ್ಲರೆ ಮಟ್ಟದಲ್ಲಿ ಮತ್ತು ಉದ್ದೇಶಿತ ದೇಶಗಳ ಪ್ರಮುಖ ಸ್ಥಳೀಯ ಬಜಾರ್ ಗಳಲ್ಲಿ ಆಯೋಜಿಸುತ್ತದೆ, ಅಲ್ಲಿ ವೈಯಕ್ತಿಕ, ಗೃಹಬಳಕೆಯ ಗ್ರಾಹಕರು ಸಿರಿಧಾನ್ಯ ಉತ್ಪನ್ನಗಳ ಪರಿಚಯವನ್ನು ಪಡೆಯಬಹುದು.
ಸಿರಿಧಾನ್ಯಗಳು ಸೇರಿದಂತೆ ಸಂಭಾವ್ಯ ಉತ್ಪನ್ನಗಳ ರಫ್ತಿಗೆ ಉತ್ತೇಜನ ನೀಡಲು ಮತ್ತು ನ್ಯೂಟ್ರಿ ಸಿರಿಧಾನ್ಯಗಳ ಪೂರೈಕೆಯಲ್ಲಿನ ಅಡೆತಡೆಗಳನ್ನು ನಿವಾರಿಸಲು ಕೇಂದ್ರವು ನ್ಯೂಟ್ರಿ ಸಿರಿಧಾನ್ಯಗಳ ರಫ್ತು ಉತ್ತೇಜನ ವೇದಿಕೆಯನ್ನು ರಚಿಸಿದೆ.
ಅಕ್ಕಿ ಮತ್ತು ಗೋಧಿಯಂತಹ ಹೆಚ್ಚು ಸೇವಿಸುವ ಧಾನ್ಯಗಳಿಗೆ ಹೋಲಿಸಿದರೆ ಸಿರಿಧಾನ್ಯಗಳು ಉತ್ತಮ ಪೌಷ್ಟಿಕಾಂಶದ ಮೌಲ್ಯಗಳನ್ನು ಹೊಂದಿವೆ. ಸಿರಿಧಾನ್ಯಗಳು ಕ್ಯಾಲ್ಸಿಯಂ, ಕಬ್ಬಿಣ ಮತ್ತು ನಾರುಗಳಿಂದ ಸಮೃದ್ಧವಾಗಿವೆ, ಇದು ಮಕ್ಕಳ ಆರೋಗ್ಯಕರ ಬೆಳವಣಿಗೆಗೆ ಅಗತ್ಯವಾದ ಪೋಷಕಾಂಶಗಳನ್ನು ಬಲಪಡಿಸಲು ಸಹಾಯ ಮಾಡುತ್ತದೆ. ಅಲ್ಲದೆ, ಶಿಶು ಆಹಾರ ಮತ್ತು ಪೌಷ್ಟಿಕಾಂಶದ ಉತ್ಪನ್ನಗಳಲ್ಲಿ ಸಿರಿಧಾನ್ಯಗಳ ಬಳಕೆ ಹೆಚ್ಚುತ್ತಿದೆ.
ಡಿಜಿಸಿಐಎಸ್ ದತ್ತಾಂಶದ ಪ್ರಕಾರ, 2021-22 ರ ಆರ್ಥಿಕ ವರ್ಷದಲ್ಲಿ ಸಿರಿಧಾನ್ಯಗಳ ರಫ್ತಿನಲ್ಲಿ ಭಾರತವು ಶೇ.8.02 ರಷ್ಟು ಬೆಳವಣಿಗೆಯನ್ನು ದಾಖಲಿಸಿದೆ, ಏಕೆಂದರೆ ಸಿರಿಧಾನ್ಯಗಳ ರಫ್ತು ಕಳೆದ ವರ್ಷದ ಇದೇ ಅವಧಿಯಲ್ಲಿ 147,501.08 ಮೆಟ್ರಿಕ್ ಟನ್ ಇದ್ದಿದ್ದು, ಈಗ ಅದು 159,332.16 ಮೆಟ್ರಿಕ್ ಟನ್ ಆಗಿದೆ. ಯುಎಇ , ನೇಪಾಳ, ಸೌದಿ ಅರೇಬಿಯಾ, ಲಿಬಿಯಾ, ಒಮಾನ್ , ಈಜಿಪ್ಟ್ , ಟ್ಯುನುಷಿಯಾ, ಯೆಮೆನ್ , ಯುನೈಟೆಡ್ ಕಿಂಗ್ ಡಮ್ ಮತ್ತು ಅಮೆರಿಕವು ಭಾರತದ ಪ್ರಮುಖ ಸಿರಿಧಾನ್ಯ ರಫ್ತು ಮಾಡುವ ರಾಷ್ಟ್ರಗಳಾಗಿವೆ. ಭಾರತದಿಂದ ರಫ್ತಾಗುವ ಸಿರಿಧಾನ್ಯಗಳ ವಿಧಗಳೆಂದರೆ ಸಜ್ಜೆ, ರಾಗಿ, ಕ್ಯಾನರಿ, ಜೋಳ ಮತ್ತು ಬಕ್ ಆಗಿವೆ. ಇಂಡೋನೇಷ್ಯಾ, ಬೆಲ್ಜಿಯಂ, ಜಪಾನ್, ಜರ್ಮನಿ, ಮೆಕ್ಸಿಕೊ, ಇಟಲಿ, ಅಮೆರಿಕ ಸಂಯುಕ್ತ ಸಂಸ್ಥಾನ, ಯುನೈಟೆಡ್ ಕಿಂಗ್ ಡಮ್, ಬ್ರೆಜಿಲ್ ಮತ್ತು ನೆದರ್ಲೆಂಡ್ಸ್ ವಿಶ್ವದ ಪ್ರಮುಖ ಸಿರಿಧಾನ್ಯ ಆಮದು ಮಾಡಿಕೊಳ್ಳುವ ರಾಷ್ಟ್ರಗಳಾಗಿವೆ.
ಮುಸುಕಿನ ಜೋಳ , ಮುತ್ತು ರಾಗಿ , ಕಿರು ರಾಗಿ , ಪ್ರೋಸೊ ರಾಗಿ , ಕೊಡೊ ರಾಗಿ , ಬಾರ್ನ್ ಯಾರ್ಡ್ ರಾಗಿ , ಸಣ್ಣ ರಾಗಿ , ಎರಡು ಹುಸಿ ರಾಗಿ , ಅಮರಾಂಥಸ್  ಮತ್ತು ಕಂದು ಬಣ್ಣದ ರಾಗಿ ಸೇರಿದಂತೆ 16 ಪ್ರಮುಖ ತಳಿಯ ಸಿರಿಧಾನ್ಯಗಳನ್ನು ಉತ್ಪಾದಿಸಿ ರಫ್ತು ಮಾಡಲಾಗುತ್ತದೆ.